Davlat notarial idoralari va notarial arxivlar faoliyatini moliyalashtirish tartibi to‘g‘risidagi nizomga o‘zgartirishlar va qo‘shimcha kiritish haqida

O‘zbekiston Respublikasi Vazirlar Mahkamasining 2010-yil 2-iyundagi 104-son “O‘zbekiston Respublikasi Prezidentining “O‘zbekiston Respublikasida notariat institutini yanada takomillashtirish choralari to‘g‘risida” 2010-yil 5-maydagi PF-4216-son Farmonini amalga oshirish chora-tadbirlari haqida”gi qaroriga muvofiq O‘zbekiston Respublikasi Adliya vazirligi, Bandlik va mehnat munosabatlari vazirligi hamda Moliya vazirligi qaror qiladi:
 1. O‘zbekiston Respublikasi Adliya vazirligi, Mehnat va aholini ijtimoiy muhofaza qilish vazirligi hamda Moliya vazirligining 2010-yil 22-dekabrdagi 19, 201 va 106-son qarori (ro‘yxat raqami 2168, 2010-yil 22-dekabr) (O‘zbekiston Respublikasi qonun hujjatlari to‘plami, 2010-y., 51-son, 501-modda) bilan tasdiqlangan Davlat notarial idoralari va notarial arxivlar faoliyatini moliyalashtirish tartibi to‘g‘risidagi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur qaror rasmiy e’lon qilingan kundan e’tiboran kuchga kiradi. 
 1. 10-bandning “b” kichik bandi quyidagi mazmundagi xatboshi bilan to‘ldirilsin:
 “notarial idoralar va notarial arxivlar faoliyatini yaxshilashga yo‘naltirilgan (seminarlar, konferensiyalar va boshqa tadbirlarni o‘tkazish) chora-tadbirlarga;”.
 2. 17-band quyidagi tahrirda bayon etilsin:
 “17. Xodimlarning lavozim maoshlariga har oylik shaxsiy ustamalar notarial idoralarda yoki idoraviy notarial arxivlarda uch oydan kam bo‘lmagan ish stajiga ega bo‘lgan taqdirda o‘rnatiladi.”.
 3. 23-bandning sakkizinchi xatboshisi quyidagi tahrirda bayon etilsin:
 “Xodimga bir yilda haqiqatda to‘lanadigan moddiy yordamning cheklangan miqdori eng kam oylik ish haqining o‘n baravaridan oshmasligi lozim (ushbu bandning to‘rtinchi xatboshisida nazarda tutilgan holatlar bundan mustasno).”.